Controverse după meciul Botoșani-Petrolul. Suspiciuni de blat după scorul final 2-1
- Iulia Moraru
- 1 mai 2024, 08:50
Victoria echipei Botoșani împotriva lui Petrolul cu scorul de 2-1 a generat suspiciuni de blat, mai ales că această înfrângere a plasat echipa Dinamo într-o poziție de retrogradare.
În partida de luni, FC Botoșani s-a impus în fața echipei de la Ploiești cu scorul de 2-1, consolidându-și poziția pe locul 12 în clasament, primul deasupra zonei de baraj pentru retrogradare.
Această victorie a adâncit dificultățile pentru Dinamo, care se află acum într-o poziție direct retrogradabilă și are nevoie de rezultate pozitive în cele două etape rămase pentru a evita retrogradarea directă în liga secundă.
Acuzații de blat după meciul Botoșani-Petrolul
În timpul meciului dintre Petrolul și Botoșani, momentul-cheie a fost penalty-ul ratat în minutul 71 de către Sergiu Hanca. Jucătorul, fost dinamovist, a executat slab, iar portarul oaspeților, Kukic, a reușit să anticipeze direcția loviturii.
Scorul a rămas 1-1 până în minutul 87, când echipa moldoveană a reușit să înscrie printr-un gol marcat de Sadiku.
Acesta a a făcut referire la o filmare care surprinde un moment controversat care a avut loc înainte ca Hanca să execute penalty-ul.
Atunci, Eduard Florescu, o figură importantă în Botoșani, s-a apropiat de jucătorul de la Petrolul și i-a transmis ceva în șoaptă.
În grupurile de suporteri ai echipei Dinamo de pe platformele online a început să circule o înregistrare scurtă care surprinde interacțiunea dintre cei doi, un clip de doar trei secunde, pe care l-a distribuit și Nicu Grameni, crainicul echipei.
„Cum e domnilor? Corect meci, nu?”, s-a întrebat Grameni, aparent o aluzie la o presupusă ratare intenționată a lui Hanca.
Dinamo are nevoie să câștige următoarele două partide
Pentru a păstra șansele de a rămâne în Superligă, în urma meciului dintre Botoșani și Petrolul, Dinamo trebuie să depășească două echipe clasate sub ea.
În pericol de retrogradare se află în prezent și echipele Poli Iași, FCU Craiova, FC Voluntari și FC Botoșani.
În următoarele două etape, Dinamo va juca împotriva echipei U Cluj în deplasare și va întâlni pe teren propriu echipa UTA.
Performanțele echipei nu sunt cele mai bune, având doar o singură victorie în acest play-out, obținută în etapa a cincea împotriva echipei Poli Iași, potrivit gsp.ro.